
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Εγκριση τοπικού ρυμοτομικού σχεδίου στην εκτός σχεδίου περιοχή 
του Δήμου Τρικαίων (Ν. Τρικάλων), για τον καθορισμό χώρου 
ανέγερσης κέντρου Τεχνικού Ελέγχου οχημάτων (Κ.Τ.Ε.Ο.) και 

καθορισμός όρων και περιορισμών δόμησης αυτού». 1 

Τροποποίηση ρυμοτομικού σχεδίου Ναυπλίου Ο.Τ. 253 (αποχαρα¬ 
κτηρισμό χώρου πρασίνου) σε χώρο οικοδομήσιμο στο Ν. Αργο¬ 
λίδας. 2 

Τροποποίηση του εγκεκριμένου ρυμοτομικού Σχεδίου Τολού με κα¬ 
θορισμό χώρου και όρων δόμησης Δημοτικού Σχολείου, Νηπια¬ 
γωγείου και παιδικής χαράς, Ν. Αργολίδας. 3 

Καθορισμός ορίων οικισμού α) Κάτω Πολυδένδρι, β) Συνεκτικό 
τμήμα στη θέση «ΠΥΡΓΟΣ» της κτηματικής περιφέρειας Σκή¬ 
της και επιβολή όρων και περιορισμών δόμησης αυτού. 4 

Τροποποίηση της υπ’ αριθ. 4044/3.9.86 απόφασης Νομάρχη 


(ΦΕΚ 1148 Δ 27.11.86) περί Κατηγοριοποίησης, καθορισμού 
ορίων, όρων και περιορισμών δόμησης στον οικισμό Συκιά της 
Κοινότητας Παπαγιαννάδων της επαρχίας Σητείας του Νομού 

Λασιθίου. 5 

Τροποποίηση της υπ’ αριθ. 3268/15.7.86 απόφασης Νομάρχη 
(ΦΕΚ 920 Δ/6.10.86) περί Κατηγοριοποίησης, καθορισμού 
ορίων, όρων και περιορισμών δόμησης στον οικισμό Καλαμαύκα 
της Κοινότητας Καλαμαύκας της επαρχίας Ιεράπετρας του Νο¬ 


μού Λασιθίου... 6 

Κατηγοριοποίηση, καθορισμός ορίων, όρων και περιορισμών δόμη¬ 
σης στον οικισμό Ξηρόκαμπο της Κοινότητας Ζήρου της επαρ¬ 
χίας Σητείας του Νομού Λασιθίου. 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 2.0932/895 (1) 

Έγκριση τοπικού ρυμοτομικού σχεδίου στην εκτός σχεδίου περιοχή του 
Δήμου Τρικαίων (Ν. Τρικάλων), για τον καθορισμό χοίρου ανέγερ¬ 
σης κέντρου Τεχνικού Ελέγχου οχημάτων (Κ.Τ.Ε.Ο.) και καθορι¬ 
σμός όρων και περιορισμών δόμησης αυτού». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1337/1983 (Φ.Ε.Κ. 33/Α) και ειδικότερα 
το άρθρο 26, όπως αυτό αντικαταστάθηκε με το άρθρο 8 παράγρ. 13 


του Ν. 1512/1985 (Φ.Ε.Κ. 4/Α). 

2. Τις διατάξεις του Ν. 1577/85 (Φ.Ε.Κ. 210/Α) και ειδικότερα τα 
άρθρα, 7, 8 και 9 όπως αυτό τροποποιήθηκε με το άρθρο 13 παράγρ. 3 
β του Ν. 1647/86 (Φ.Ε.Κ. 141/Α). 

3. Τις διατάξεις του Ν. 1647/1986 (Φ.Ε.Κ. 141/Α) και ειδικότερα 
το άρθρο 12 (παράγρ. 5). 

4. Τις διατάξεις του Ν. 1558/1985 (Φ.Ε.Κ. 137/Α) και ειδικότερα 
το άρθρο 23 (παράγρ. 1). 

5. Την υπ’ αριθ. 341/1986 γνωμοδότηση τυ Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

1) Εγκρίνεται τοπικό ρυμοτομικό σχέδιο σε περιοχή που βρίσκεται 
εκτός του εγκεκριμένου σχεδίου του Δήμου Τρικαίων (Ν. Τρικάλων), 
για τον καθορισμό χώρο ανέγερσης Κέντρου Τεχνικού Ελέγχου Οχημά¬ 
των (Κ.Τ.Ε.Ο.), όπως ο χώρος φαίνεται στο χρωματισμένο σχετικό 
πρωτότυπο διάγραμμα σε. κλίμακα 1:1000 που θεωρήθηκε από του 
Προϊστάμενο της Δ/νσης Πολεοδομικών Εφαρμογών με την υπ’ αριθ. 
20932/895/1987 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2) Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

α) Μέγιστο ποσοστό κάλυψης σαράντα τοις εκατό (40%) της επιφά¬ 
νειας του χώρου. 

β) Συντελεστής δόμησης ενενήντα εκατοστά (0,90). 

γ) Μέγιστο επιτρεπόμενο ύψος των κτιρίων δώδεκα (12) μέτρα και 
σε περίπτωση κατασκευής στέγης δεκατέσσερα (14) μέτρα. 

δ) Ο συντελεστής κατ’ όγκο εκμετάλλευσης δεν επιτρέπεται να υπερ¬ 
βαίνει τα τέσσερα (4) μ. 

ε) Τα ανεγερθησόμενα κτίρια πρέπει να απέχουν από τα όρια του γη¬ 
πέδου τουλάχιστον δέκα (10) μέτρα. 

ζ) Επιτρέπεται η κατασκευή περισσοτέρων του ενός κτιρίων μέσα στο 
γήπεδο. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αθήνα, 26 Μαρτίου 1987 
Ο Γενικός Γραμματέας 
ΑΛΕΚΟΣ ΠΑΝΤΑΖΗΣ 

Αριθ. οικ. 2.138 (2) 

Τροποποίηση ρυμοτομικού σχεδίου Ναυπλίου Ο.Τ. 253 (αποχαρακτη¬ 
ρισμός χώρου πρασίνου) σε χώρο οικοδομήσιμο στο Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
' Εχοντας υπόψη: 

1) Τις διατάξεις του από 17.7.23 Ν. Δ/τος περί σχεδίων πόλεων 
κ.λπ. όπως τροποποιήθηκε και ισχύει σήμερα. 

2) Τις διατάξεις του Ν.1558/85 Κυβέρνηση και Κυβερνητικά όρ¬ 
γανα και ειδικώτερα τα άρθρα 24 και 27 αυτού. 

3) Τις διατάξεις του Ν. 1337/83 επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις και ειδικώτερα το άρ¬ 
θρο 38 αυτού. 

4) Τις διατάξεις του Ν. 1577/85 για το Γενικό οικοδομικό κανονι¬ 
σμό. 

5) Το Π. Δ/γμα τις 3.5.1969 (Φ.Ε.Κ. 105 Δ/69) με το οποίο 
εγκρίθηκε το ρυμοτομικό σχέδιο Ναυπλίου και τροποποιήθηκαν οι όροι 
δόμησης αυτού. 

6) Την πολεοδομική μελέτη (στα πλαίσια της Ε.Γ1.Α.) αναθεώρησης 


της περιοχής Βυζάντιο - Πρόνοια -Άρια. 

7) Την 144/12.1.87 απόφαση του Δημοτικού Συμβουλίου Ναυ¬ 
πλίου σύμφωνα με την οποία γίνεται αποδεκτή η πολεοδομική μελέτη 
περιοχής Βυζαντίου - Πρόνοιας - Αριας. 

8) Το Π.Δ. 183/9.5.86 (Φ.Ε.Κ. Α 70/86) περί αρμοδιοτήτων Νο- 
μαρχών. 

9) Τη σύμφωνη γνώμη του Συμβουλίου ΠΕ.ΧΩ.Δ.Ε. -Τμήμα Ν. 
Αργολίδας- (Θέμα 2ο/16.3.87), αποφασίζουμε: 

Εγκρίνουμε την τροποποίηση του ρυμοτομικού σχεδίου Ναυπλίου στο 
Ο.Τ. 253 για αποχαρακτηρισμό του από χώρο πρασίνου σε οικοδομή¬ 
σιμο χώρο όπως αναλυτικά απεικονίζεται στο σχετικό διάγραμμα σε 
κλίμακα. 

Η απόφαση αυτή ισχύει από τη δημοσίευσή στην Εφημερίδα της Κυ- 
βερνήσεως. 

Ναύπλιο, 8 Απριλίου 1987 
Ο Νομάρχης κ.α.α. 

ΙΩΑΝΝΗΣ ΑΡΒΑΝΙΤΑΚΗΣ 

Αριθ. οίχ. 1209 (3) 

Τροποποίηση του εγκεκριμένου ρυμοτομικού Σχεδίου Τολοϋ με καθορι¬ 
σμό χώρου και όρων δόμησης Δημοτικού Σχολείου, Νηπιαγωγείου 

και παιδικής χαράς, Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
’ Εχοντας υπόψη: 

1) Τις διατάξεις του Ν.Δ. της 17.7.23 περί σχεδίων πόλεων όπως 
συμπληρώθηκαν και τροποποιήθηκαν μεταγενέστερα. 

2) Τις διατάξεις του Ν. 1577/85 περί ΓΟΚ του Κράτους. 

3) Την 62612/2657/18.9.85 Κοινή απόφαση Υπουργών Εσωτ. 
Δημ. Τάξης και Υ.ΠΕ.ΧΩ.Δ.Ε. 

4) Το Δ/γμα τις 29.11.83 ΦΕΚ Δ 11/27.1.84 επανέγκριση και 
τροποποίηση του ρυμοτομικού σχεδίου Τολού και τροποποίηση των 
όρων και περιορισμών δόμησης των οικοπέδων αυτού. 

5) Τις 47/84 και 33/85 Αποφάσεις του Κοινοτικού Συμβουλίου Το¬ 
λού με τις οποίες ζητήθηκε να τροποποιηθεί το ιαχύον ρυμοτομικό σχέ¬ 
διο Τολού στο Ο.Τ. 14β με την μετατροπή του προβλεπόμενου κοινο¬ 
χρήστου χώρου σε χώρο Δημοτικού σχολείου και παιδικής χαράς και 
Νηπιαγωγείου. 

6) Το 2316/85 έγγραφο της Δ.Τ.Υ.Ν. Αργολίδας. 

7) Το 52145/5893/10.12.85 έγγραφο του Υ.ΠΕ.ΧΩ.Δ.Ε. 

8) Την αριθ. 1136/13.3.87 εισήγηση του Τ.Π.Π.Ε. στο Συμβούλιο 
ΠΕ.ΧΩ.Δ.Ε. Ν. Αργολίδας. 

9) Τη σύμφωνη γνώμη του Συμβουλίου ΠΕ.ΧΩ.Δ.Ε. τμήμα Ν. Αρ¬ 
γολίδας (1ο/16.3.87), αποφασίζουμε: 

1) Εγκρίνουμε την τροποποίηση του ρυμοτομικού σχεδίου Τολού 
όπως σημειώνεται στο συνοδευτικό διάγραμμα (κλίμ. 1: 500) με τη με¬ 
τατροπή: 


α. Του τμήματος Α, Β, Γ, Δ, Ε, Ζ, Α του Ο.Τ. 14β σε χώρο Δημ. 
Σχολείου. 

β. Του τμήματος Δ, Ε, Θ, I, Δ του Ο.Τ. 14β σε χώρο Νηπιαγωγείου. 

γ. Του τμήματος Ε, Ζ, Η, Θ, Ε του Ο.Τ. 14β σε χώρο παιδικής χα¬ 
ράς. 

2) Καθορίζουμε για τα ως άνω τους κάτωθι όρους δόμήσεως: 

α. Χώρος Δημοτικού Σχολείου: 

Μέγιστο ποσοστό κάλυψης 30%. 

Μέγιστο επιτρεπόμενο ύψος 7,5 μ. 

Σ.Δ. 0,4. 

Υποχρεωτική απόσταση κτιρίων από ρυμοτομικές γραμμές 6 μ. και 
λοιπές γραμμές 4 μ. 

β. Χώρος Νηπιαγωγείου: 

Μέγιστο ποσοστό κάλυψης 50%. 

Μέγιστο επιτρεπόμενο ύψος 5,0 μ. 

Σ.Δ. 0,5. 

γ. Επιβολή στέγης από κεραμίδια στα κτίρια Δημοτικού Σχολείου 
και Νηπιαγωγείου με προσαύξηση του μεγίστου ύψους κατά το προκύ- 
πτον αναγκαίο για την κατασκευή στέγης με την κλίση που επικρατεί 
στην περιοχή, αλλά όχι μεγαλύτερη των 27 μ. 

Η απόφαση αυτή ισχύει από δημοσιεύσεώς της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Ναύπλιο, 8 Απριλίου 1987 
Ο Νομάρχης κ.α.α. 

ΙΩΑΝΝΗΣ ΑΡΒΑΝΙΤΑΚΗΣ 

Αριθ. οικ. 1647 (4) 

Καθορισμός ορίων οικισμού α) Κάτω Πολυδένδρι, β) Συνεκτικό τμήμα 

στη θέση «ΠΥΡΓΟΣ» της κτηματικής περιφέρειας Σκήτης και επι¬ 
βολή όρων και περιορισμών δόμησης αυτού. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181 Δ/ 
3.5.1985 ) «περί τρόπου καθορισμού ορίων οικισμού της Χώρας, κατη¬ 
γορίες αυτών και καθορισμός όρων και περιορισμών δόμησης». 

2. Τις διατάξεις του Ν. 1577/85 (ΦΕΚ 210 Α/85) περί Γ.Ο.Κ. 

Τις προτάσεις των ιδιωτών μελετητών Μηχ/κών, στους οποίους 

ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τις αποφάσεις μας 7049/30.10.85 και 3884/30.6.86 για την 
κατάταξη σε κατηγορίες και επιβολή ειδικών περιορισμών δόμησης των 
οικισμών του Νομού με πληθυσμό μέχρι 2.000 κατοίκους. 

4. Τα πληθυσμιακά στοιχεία της μελέτης τελευταίας απογραφής του 
Κράτους βάσει δελτίων Ε.Σ.Υ.Ε. 

5. Την 412/16/25.11.86 γνωμοδότηση του Συμβουλίου Χ.Ο.Π. 
του Νομού, αποφασίζουμε: 

I. Καθορίζουμε τα όρια του οικισμού ΛΚάτω Πολυδένδρι Κοινότητας 
Σκήτης Επαρχίας Αγιάς του Ν. Λάρισας με στοιχεία 1, 2, 3,... 19, 20, 
21 και 1, 2, 3, 4 ... όπως αυτά φαίνονται στο συνοδευτικό της παρούσας 
σκαρίφημα που αποτελεί αναπόπαστο μέρος της απόφασης αυτής και 
συντάχθηκε βάσει αεροφωτογραφιών και επιτόπου ελέγχου. 

II. Καθορίζουμε τους ακόλουθους γενικούς και ειδικούς όρους και πε- 
σιορισμούς δόμησης. 

Α. Γενικοί όροι δόμησης: 

α. Μέσα στα όρια του οικισμού Κάτω Πολυδένδρι θεωρούνται άρτια 


και οικοδομήσιμα τα γήπεδα που έχουν: α) Ελάχιστο εμβαδόν 1000 
τ.μ. 

Κατά παρέκλιση θεωρούνται άρτια τα γήπεδα με όποιο εμβαδόν εί¬ 
χαν στις 3.5.1985 ημέρα δημοσίευσης του από 24.4.1985 Π. Δ/τος. 

Β. Ειδικοί όροι και περιορισμοί δόμησης: (Α3, Β3, Γ2, Δ2, Ε1 δελτίο 

II). 

α. Ως προς τα υλικά και τη μορφή των στοιχείων των κτισμάτων 
ισχύουν οι αναφερόμενοι στους πίνακες που συνοδεύουν την 3884/ 
30.6.86 απόφασή μας. 

β. Είναι υποχρεωτική η εξασφάλιση της συνέχειας των υφισταμένων 
δρόμων του οικισμού. 

Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από την Προϊσταμένη του Τ.Π. και Π.Ε. της Νομαρχίας ώστε να εξα¬ 
σφαλίζεται η συνέχεια των υπαρχόντων κοινόχρηστων χώρων και η δη¬ 
μιουργία νέων κοινόχρηστων χώρων σύμφωνα με τα οριζόμενα στο άρ¬ 
θρο του άρθρο 6 παρ. 1 του από 24.4.1985 Π. Δ/τος. 

Μεγίστη επιτρεπόμενη κάλυψη 60%, μέγιστος αριθμός ορόφων 2, 
μέγιστο επιτρεπόμενο ύψος 7,5 μ. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181 Δ/3.5.1985), πλην του αρ. 5 παρ. 3 αυτού για το σύστημα 
δόμησης π&υ καταργήθηκε με το Ν. 1577/85 (Γ.Ο.Κ.). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Λάρισα, 14 Απριλίου 1987 
Ο Νομάρχης 
ΑΠ. ΒΛΑΣΙΑΔΗΣ 


ι 




Συνοδεύει την 1647/14-4-1907 
Απόφαση Νομάρχη Λάρισας 

Η Προϊστάμενη Τ Π ς' Π Ε. 
Μ. ΛΙΒΕΡΗ 

Τοπ/φος Μηχ/χός με Αβ. 


νομος : ΛΑΡΙΣΑ! 

Οιχισμός: ΚΑΤΩ ΠΟΛΥΔΕΝΔΡΙ 


ΥΠΟΜΝΗΜΑ 


ΕΡΕΙΗΓΗ ΓΗ_ ΟΕ15Ι 

1 Τομή Δρόμου και περιφέρειας κυκλου Ρ 300 μ με κέντρο το σημείο Α 

2 Τομή ορίου Δασικής έκτασης και περιφέρειας κύκλον» Β. 300μ με κέντρ. 
το σημείο Α 

3.4.5.6,7,8 Οριο δαοιχής έκτασης με ιΔιοκτηοιων 

9 Κτισμα Ζαχου 

10 Κτισμα 

11. Κτισμα 

12. Κτισμα Δεοτιοτάχη 

13 - Κόκκινου. 

14 - Γταυράχη . Λ 

15 Τομή Δρόμου και περιφέρειας κυκλου Β 300μ με κέντρο το σημείο Α 

16 Οριο Δασικής έκτασης με Δριήισ 
17,18 Οριο Δασικής έκτασης με Ορομο 
19.20 Οριο Δασικής έκτασης με ιΔιοκτησιών 
21. Οριο Δασικής έκτασης με Δρόμο 


1 Κτισμα ΜπουλτσίΔη 

2- 3 . Απόσταση 56μ 

3- 4 Παράλληλα στην 1 - 


ι σε απόσταση 56μ 


ΟΡΙΟΘΕΤΗΣΗ ΟΙΚΙΣΜΟΥ 


Σύνταξη Ηλιας Τσίπας Ί ΓχεΔίαοη Αικατερίνη ΑΔανααουλα 


Γχείιαοη α· 
Αεροφωτογραφία 


ΝΟΜΑΡΧΙΑ ΛΑΡΙΣΑΣ 

ΤΜΗΜΑ ΠΟΛΕΟΔΟΜΙΑΙ « Π0ΛΕ0Δ0Μ1ΚΏΝ Ε9ΑΡΜ0ΓΠΝ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 1830 (5) 

Τροποποίηση της υπ’ αριθ. 4044/3.9.86 απόφασης Νομάρχη (ΦΕΚ 

1148 Δ 27.11.86) περί Κατηγοριοποίησης, καθορισμού ορίων, 

όρων και περιορισμών δόμησης στον οικισμό Συκιά της Κοινότητας 

Παπαγιαννάδων της επαρχίας Σητεΐας του Νομού Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.85) «περί 
τρόπου καθορισμού ορίων οικισμού της Χώρας κατηγορίες αυτών και 
καθορισμός όρων και περιορισμών δόμησης» και το τροποποιητικό διά¬ 
ταγμα από 14.2.87 Φ.Ε.Κ. 133 Δ/23.2.87: 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΓΙ. 

4. Τα πληθυσμιακά στοιχεία της μελέτης τελευταίας απογραφής του 
Κράτους της ΕΣΤΕ. 

5. Τη υπ’ αριθ. 27/5.3.87 γνωμοδότηση του Συμβουλίου ΧΟΠ του 
Νομού Λασιθίου. 

6. Την υπ’ αριθ. 23/19.9.85 απόφαση του Κοινοτικού Συμβουλίου, 
αποφασίζουμε: 

I. Κατατάσσουμε τον οικισμό Συκιά στην κατηγορία των αδιάφορων, 
στάσιμων, μεσαίων οικισμών. 

1. Καθορίζουμε τα όρια του οικισμού Συκιά της Κοινότητας Παπα- 
γιαννάδων Σητεΐας του Ν. Λασιθίου με στοιχεία 1, 2, 3 όπως αυτά φαί¬ 
νονται στο συνοδευτικό της παρούσας σχεδιάγραμμα σε κλιμ. 1:5.000 
που αποτελεί αναπόσπαστο μέρος της απόφασης αυτής και συντάχθηκε 
βάσει στοιχείων χαρτών και επιτόπου ελέγχου. 

2. Καθορίζουμε τους ακόλουθους γενικούς και ειδικούς όρους και πε¬ 


ριορισμούς δόμησης. 

Α. Γενικοί όροι δόμησης: 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181 Δ/3.5.85 και για τον οικισμό Συ¬ 
κιά της Κοινότητας Παπαγιαννάδων Σητεΐας αρτιότητα γηπέδου 300 
τ.μ. 

2. Αποστάσεις κτισμάτων από τον άξονα του δρόμου για το κατάντι 
Τμήμα θα είναι 20 τ.μ. (είκοσι). 

3. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

Β. Ειδικοί όροι δόμησης: 

Για τον οικισμό Α) Συκιά που κατατάσσεται στην κατηγορία των 
αδιαφορών οικισμών τους ειδικούς όρους δόμησης που αναγράφονται 
στην καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδου εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολεοδομικών Εφαρμογών 
της Νομαρχίας ώστε να εξασφαλίζεται η συνέχιση των υπαρχόντων κοι¬ 
νόχρηστων χώρων και η δημιουργία νέων κοινοχρήστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του από 
24.4.1985 Π. Δ/τος. 

β) Να εξασφαλίζεται οπωσδήποτε η συνέχιση των υπαρχόντων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει, να δημοσιευθεί στην Εφημερίδα της Κυβερνήσεως. 

Άγιος Νικόλαος, 5 Μαΐου 1987 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

Αριθ. οικ. 1831 (6) 

Τροποποίηση της υπ’ αριθ. 3268/15.7.86 απόφασης Νομάρχη (ΦΕΚ 

920 Δ/6.10.86) περί Κατηγοριοποίησης, καθορισμού ορίων, όρων 

και περιορισμών δόμησης στον οικισμό Καλαμαύκας της Κοινότητας 

Καλαμαύκας της επαρχίας Ιεράπετρας του Νομού Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) «περί 
τρόπου καθορισμού ορίων οικισμού της Χώρας κατηγορίες αυτών και 
καθορισμός όρων και περιορισμών δόμησης» και το τροποποιητικό διά¬ 
ταγμα από 14.2.87 Φ.Ε.Κ. 133 Δ/23.2.87. 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Τα πληθυσμιακά στοιχεία της μελέτης τελευταίας απογραφής του 
Κράτους της ΕΣΤΕ. 

5. Τη υπ’ αριθ. 28/5.3.87 γνωμοδότηση του Συμβουλίου ΧΟΠ του 
Νομού Λασιθίου. 

6. Την υπ’ αριθ. 45/26.8.85 απόφαση του Κοινοτικού Συμβουλίου 
Καλαμαύκας, αποφασίζουμε: 

I. Κατατάσσουμε τον οικισμό Καλαμαύκα στην κατηγορία των εν¬ 
διαφερόντων, δυναμικών, μεσαίων οικισμών. 

1. Καθορίζουμε τα όρια του οικισμού Καλαμαύκα της Κοινότητας 
Καλαμαύκας του Ν. Λασιθίου με στοιχεία 1-36 όπως αυτά φαίνονται 
στο συνοδευτικό της παρούσας σχεδιάγραμμα σε κλιμ. 1:5.000 που 
αποτελεί αναπόσπαστο μέρος της απόφασης αυτής και συντάχθηκε βά¬ 
σει στοιχείων χαρτών και επιτόπου ελέγχου. 


2. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης: 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181Δ/3.5.85 και για τον οικισμό 
Καλαμαύκα της Κοινότητας Καλαμαύκας Ιεράπετρας Σητείας αρτιό¬ 
τητα γηπέδου 300 τ.μ. 

2. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

Β. Ειδικοί όροι δόμησης: 

Για τον οικισμό Α) Καλαμαύκα που κατατάσσεται στην κατηγορία 
των ενδιαφερόντων οικισμών τους ειδικούς όρους δόμησης που αναγρά¬ 
φονται στην καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδου εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολεοδομικών Εφαρμογών 
της Νομαρχίας ώστε να εξασφαλίζεται η συνέχιση των υπαρχόντων κοι¬ 
νόχρηστων χώρων και η δημιουργία νέων κοινοχρήστων χώρων, σύμ¬ 
φωνα με τα οριζόμενα στις διατάξεις της παρ. 1 του άρθρου 6 του από 
24.4.1985 Π.Δ/τος. 

β) Να εξασφαλίζεται οπωσδήποτε η συνέχιση των υπαρχόντων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει, να δημοσιευθεί στην Εφημερίδα της Κυβερνήσεως. 

Άγιος Νικόλαος, 5 Μαΐου 1987 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

Αριθ. οιχ. 1832 (7) 

Κατηγοριοποίηση, καθορισμός ορίων, όρων και περιορισμών δόμησης 

στον οικισμό Ξηρόκαμπο της Κοινότητας Ζήρου της επαρχίας Ση- 

τείας του Νομού Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
’ Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.85) «περί 
τρόπου καθορισμού ορίων οικισμού της Χώρας κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους πρααναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της μελέτης τελευταίας απογραφής του 
Κράτους της ΕΣΥΕ. 

5. Την υπ’ αριθ. 25/5.3.87 γνωμοδότηση του Συμβουλίου ΧΟΠ 
του Νομού Λασιθίου. 

6. Την υπ’ αριθ. 26/20.11.86 απόφαση του Κοινοτικού Συμβουλίου 
Ζήρου Σητείας, αποφασίζουμε: 

I. Κατατάσσουμε τον οικισμό Ξηρόκαμπο στην κατηγορία των παρα¬ 
λιακών, αδιαφορών, στάσιμων, μικρών οικισμών. 

1. Καθορίζουμε τα όρια του οικισμού Ξηροκάμπου της επαρχίας Ζή¬ 
ρου Σητείας του Ν. Λασιθίου με στοιχεία 1-22 όπως αυτά φαίνονται 
στο συνοδευτικό της παρούσας σχεδιάγραμμα σε κλιμ. 1:5.000 που 
αποτελεί αναπόσπαστο μέρος της απόφασης αυτής και συντάχθηκε βά¬ 
σει στοιχείων χαρτών και επιτόπου ελέγχου. 

2. Καθορίζουμε τους ακόλουθους γενικούς και ειδικούς όρους και πε¬ 


ριορισμούς δόμησης. 

Α. Γενικοί όροι δόμησης: 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181Δ/3.5.85 και για τους οικισμό 
Ξηρόκαμπο της Κοινότητας Ζήρου Σητείας αρτιότητα γηπέδου 500 
τ.μ. 

2. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

Β. Ειδικοί όροι δόμησης: 

Για τον οικισμό Α) Ξηρόκαμπο Ζήρου που κατατάσσεται στην κατη¬ 
γορία των αδιαφορών οικισμών τους ειδικούς όρους δόμησης που ανα¬ 
γράφονται στην καρτέλα πού συνοδεύει την παρούσα. 

III. α) Πριν από οποιαδήποτε κατάτμηση οικοπέδου εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολεοδομικών Εφαρμογών 
της Νομαρχίας ώστε να εξασφαλίζεται η συνέχιση των υπαρχόντων κοι¬ 
νόχρηστων χώρων και η δημιουργία νέων κοινοχρήστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του από 
24.4.1985 Π. Δ/τος. 

β) Να εξασφαλίζεται οπωσδήποτε η συνέχιση των υπαρχόντων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει, να δημοσιευθεί στην Εφημερίδα της Κυβερνήσεως. 

Άγιος Νικόλαος, 5 Μαΐου 1987 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





